    Ẹ ó ríí pé mo fi ìwé náà júbà ọ̀pọ̀lọpọ̀ àwọn ènìyàn tí wọn wà láyé lónìí, mo gba àṣẹ lọ́wọ́ àwọn wọ́nyí wọ́n sí ti àṣẹ náà fún mi pé ki n fi júbà àwọn, ṣùgbọ́n ó ní ìdí pàtàkì tí mo fi fi ìwé yìí júbà wọn. Awọn wọ̀nyí wà láàrin àwọn ènìyàn pàtàkì tí mo rò pé ó yẹ kí ọmọ Yorùbá máa rántí látí ìran dé ìran. Ọ̀jọ̀gbọ́n Margaret Read, obìnrin ni, ó sì yẹ kí ọmọ Yorùbá kọ́ ọgbọ́n lára obìnrin yìí, púpọ̀ nínú wa ni o sì ń wí pé kí ni obìnrin lé ṣe, pẹ̀lú ìrọ́jú sí ni àwọn òbí mìíràn fi ń fi ọmọ wọn sí ilé ìwé bí o bá sá ti lè jẹ́ obìnrin. Margaret Read ni ọ̀gá Ilé Ẹ̀kọ́ ńlá tí ọ̀pọ̀lọpọ̀ àwọn tí ó bá lọ sí ìlú Gẹ̀ẹ́sì láti kọ bí a ti ṣe ń ṣiṣẹ́ Olùkọ́ tí ń kọ́ ìwé wọn, ogunlọ́gọ̀ ènìyàn láti orígun mẹ́tẹ́ẹ̀rin ayé lo ń wá, a kò sì lè ka iye àwọn ọkùnrin tí o ń ṣiṣẹ́ lábẹ́ obìnrin yìí ni bí a ti ń sọ̀rọ̀ yìí. Ṣùgbọ́n ọmọlúàbí ni, kò jẹ́ fi ojú pa ẹnikẹ́ni rẹ́ kó sì mọ ti ara rẹ̀ nìkan. Àpẹẹrẹ ni èyí fún gbogbo yín, ẹ̀yin ènìyàn wa.
    E o rii pe mo fi iwe naa juba opolopo awon eniyan ti won wa laye lonii, mo gba ase lowo awon wonyi won si ti ase naa fun mi pe ki n fi juba awon, sugbon o ni idi pataki ti mo fi fi iwe yii juba won. Awon wonyi wa laarin awon eniyan pataki ti mo ro pe o ye ki omo Yoruba maa ranti lati iran de iran. Ojogbon Margaret Read, obinrin ni, o si ye ki omo Yoruba ko ogbon lara obinrin yii, pupo ninu wa ni o si n wi pe ki ni obinrin le se, pelu iroju si ni awon obi miiran fi n fi omo won si ile iwe bi o ba sa ti le je obinrin. Margaret Read ni oga Ile Eko nla ti opolopo awon ti o ba lo si ilu Geesi lati ko bi a ti se n sise Oluko ti n ko iwe won, ogunlogo eniyan lati origun meteerin aye lo n wa, a ko si le ka iye awon okunrin ti o n sise labe obinrin yii ni bi a ti n soro yii. Sugbon omoluabi ni, ko je fi oju pa enikeni re ko si mo ti ara re nikan. Apeere ni eyi fun gbogbo yin, eyin eniyan wa.